Document ID: /roh_data/filtered/fineweb-2-filterrobots_roh.jsonl.gz/52654

Durant la stad maina Vita e cretta discurs cun protagonistas e protagonists da la Rumantschia davart lur cardientscha e lur valurs. Il giast da nossa seria da stad è questa giada l’illustratura Pia Valär da Zuoz, sesenta a Turitg.
Ses mund èn las istorgias e las figuras en quellas. Figuras dissegnadas cun bler cor e gronda passiun. Pia Valär ans lascha entrar en ses mund creativ, ans raquinta davart sias inspiraziuns e sco ch’ella crai, che sias figuras acquistan ils cors da contempladras e contempladers. E nus vegnin er a savair, tge rolla essenziala che la melanconia ha per ella, tge ch’ella pensa davart l'avair uffants e la raschun dal esser uman sin quest mund.
Jau hai gugent sch'i crescha en iert.